ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 63/2022**

privind punerea la dispoziția Contractelor de lucrări propuse ”*Front de captare Orașu Nou Vii și conductă de legătură între forajele noi (UAT Orașu Nou) și* ”*Conductă de aducțiune apă Orașu Nou Vii-Târșolț, UAT Orașu Nou-UAT Călinești-Oaș-UAT Bixad-UAT Târșolț”* din cadrul*Proiectului regional de dezvoltare a infrastructurii de apă şi apă uzată din judeţul Satu Mare / Regiunea Nord-Vest, în perioada 2014-2020*a terenurilor pentru construcția noilor investiții aferente acestuia

Consiliul Local Orasu Nou, județul Satu Mare, întrunit în ședință extraordinară, convocată de îndată, în data de 14.12.2022;

Având în vedere:

- Referatul de aprobare privind oportunitate proiectului de hotărâre întocmit de domnii consilieri locali Bute Pal, Torz Dumitru și Haidu Istvan, înregistrat sub nr. 6277/13.12.2022;

- Raportul compartimentului de resort din cadrul aparatului de specialitate al primarului, înregistrat sub nr. 6278/13.12.2022;

- Avizul Comisiei de specialitate din cadul Consiliului local;

- Adresa nr. 17868/01.11.2022 emisă de APASERV Satu Mare;

În temeiul prevederilor art. 129 alin 2 lit. b, c și d și alin. 7 lit. n din OUG nr. 57/2019 privind Codul administrativ, cu modificările și completările ulterioare;

În conformitate cu dispozițiile art. 139 alin. 3 lit. g din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1.** Se aprobă punerea la dispozitia Contractelor de lucrări propuse ”*Front de captare Orașu Nou Vii și conductă de legătură între forajele noi (UAT Orașu Nou) și* ”*Conductă de aducțiune apă Orașu Nou Vii-Târșolț, UAT Orașu Nou-UAT Călinești-Oaș-UAT Bixad-UAT Târșolț”* din cadrul *Proiectului regional de dezvoltare a infrastructurii de apă şi apă uzată din judeţul Satu Mare / Regiunea Nord-Vest, în perioada 2014-2020* terenurile pentru construcția obiectivelor de investiţii, în cadrul proiectului menționat, terenuri identificate conform anexelor 1-5 la prezenta, parte integrantă a acesteia.

**Art. 2.** Obiectivele de investiţii aferente proiectului mentionat la art.1 se vor construi pe terenurile care se afla în proprietatea comunei Orașu Nou, terenuri care sunt puse exclusiv la dispoziție pentru realizarea obiectivului propus în proiect.

**Art. 3.** În cazul producerii unor evenimente de natură să împiedice alimentarea cu apă, comuna Orașu Nou va avea prioritate pentru asigurarea alimentării cu apă a comunei.

**Art. 4.** Cu punerea în aplicare şi ducerea la îndeplinire a prevederilor prezentei hotărâri se împuterniceşte primarul comunei Orașu Nou.

**Art. 5.** Prezenta hotărâre se aduce la cunoştiinţă publică prin grija secretarului şi se comunică către Asociatia de Dezvoltare Intercomunitară pentru Servicii în Sectorul de Apă și Apă Uzată din județul Satu Mare, APASERV Satu Mare, Instituției Prefectului - Județul Satu Mare și primarului comunei Orașu Nou.

Orașu Nou la 14.12.2022

 Președinte de ședință, Contrasemnează,

 Laszlo REHA Secretar general,

 Sonia-Teodora Stan

*nr. total al consilierilor în funcție: 13*

*nr. total al consilierilor prezenți: 11*

*nr. total al consilierilor absenți: 2*

 *nr. total al consilierilor care participă la dezbateri și la vot: 11*

*voturi pentru: 10*

*voturi împotrivă: 1*

*abțineri: 0*